બાળકના મનમાં અનેક જિજ્ઞાસા જન્મે છે. તેમને અનેક પ્રશ્રો થાય છે. તેઓ જુદી જુદી ચીજવસ્તુઓ વિશે જાણવા અને તેમને સારી રીતે સમજવામાં રસ ધરાવે છે. આકાશમાં વાદળોને જોઈને તે પોતાના પપ્પાને પૂછે છે કે, "વાદળનો રૂપ, રંગ અને આકાર કેવો હોય છે?" તે પોતાના પપ્પાને સવાલ કરે છે કે આપણને તાવ કેમ આવે છે? બાળક ઘડિયાળ ખોલીને તે કેવી રીતે ચાલે છે તે સમજવાનો પ્રયાસ કરે છે. આ બાળકના મનમાં પણ એક સવાલ હતો અને તે પોતાના સવાલોના જવાબ મેળવવા તેના પપ્પાને પૂછતો હતો. તેમના પિતા બ્રિટનના પ્રસિદ્ધ ડૉક્ટર હતા અને તેઓ તેમના પુત્રને ક્યારેય નિરાશ કરતા નહોતા.